Hotărârea Curții (Camera a noua) din 2 martie 2017 – Comisia Europeană/Republica Elenă
(Cauza C-160/16)1
[Neîndeplinirea obligațiilor de către un stat membru - Politica energetică – Performanța energetică a clădirilor – Directiva 2010/31/UE – Articolul 5 alineatul (2) – Raport privind nivelurile optime din punctul de vedere al costurilor]
Limba de procedură: greaca
Părțile
Reclamantă: Comisia Europeană (reprezentanți: G. Zavvos și K. Talabér-Ritz, agenți)
Pârâtă: Republica Elenă (reprezentant: N. Dafniou, agent)
Dispozitivul
Prin necomunicarea raportului privind nivelurile optime din punctul de vedere al costurilor, prevăzut la articolul 5 alineatul (2) al doilea paragraf din Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, și care trebuie întocmit conform dispozițiilor Regulamentului delegat (UE) nr. 244/2012 al Comisiei din 16 ianuarie 2012, de completare a Directivei 2010/31, de stabilire a unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora, Republica Elenă nu și-a îndeplinit obligațiile care îi revin în temeiul articolul 5 alineatul (2) din Directiva 2010/31.
Obligă Republica Elenă la plata cheltuielilor de judecată.
____________
1     JO C 251, 11.7.2016.